**Óraterv**

**Tantárgy:** Történelem

**Téma:** A cigányság eredete, életmódja, művelődés

**Időkeret:** 45 perc

**Korcsoport:** 8-12.osztály

**Kapcsolódó területek:** társadalomismeret, művészetek, kisebbségi kultúra, kisebbségek, nemzetiségek, életmód, a magyarországi nemzetiségek

**Megjegyzés:** A kiállítást a tanár feltétlenül tekintse meg, mielőtt a diákokkal együtt eljönnének!

|  |  |  |  |
| --- | --- | --- | --- |
| **Időkeret** | **Az óra menete** | **Nevelési-oktatási stratégia** | **Megjegyzések, értékelési formák** |
| **Tanulói munkaformák** | **Eszközök** |
| Ráhangolás |
| 10 p | 1. Választás

A diákok körbejárják a termet és megtekintik a festményeket, majd választanak egyet, amelyik igazán megtetszik nekik, esetleg gondolatokat ébreszt bennük és felsorakoznak a fel mentén a képek mellett. Ha mindenki megállt, a tanár felszólítással választ néhány diákot, akiket megkér, hogy indokolják a választásukat, meséljenek a választott képről. | Egyéni munka | Megfelelő méretű lapok a képek címeinek letakarásához, gyurma ragasztó | Fontos, hogy a tanár előre jelezze, hogy a címek direkt vannak letakarva.A tanár feladata, hogy figyeljen arra, hogy mindenki végzett-e a feladattal.A tanárnak lehetősége van azokat a diákokat felszólítani, akik máskor csendesebbek, itt a saját ízlésük alapján választott képről kell beszélniük. |
| 5 p | 1. Csoportmunka előkészítése

A tanár a fal mellett álló diákokból 3-4 fős csoportokat alakít, kiosztja nekik a feladatlapokat.  | - | Feladatlapok | A csoportok kialakításánál a tanár figyelembe veszi azt, hogy ki melyik képhez állt, a fal mellett álló diákokat egysornak értelmezi, így minden egymást követő 3 gyerek közös csoportba kerül. |
| Jelentésteremtés |
| 20 | 1. Feladatlap

A tanulók feladata, hogy bejárják a kiállítás kiválasztott termeit és csapatukkal a kiállításon hozzáférhető információk alapján választ keressenek a feladatlap kérdéseire. | Csoportmunka | Feladatlap, csapatonként legalább egy toll | A feladatlapok kitöltéséhez az első terem körbejárása szükséges.A feladatlap megoldókulccsal az óraterv utáni oldalon megtalálható. |
| Reflexió |
| 10 p | 1. Címadás

A diákok feladata az, hogy megint válasszanak egy képet, azonban most olyat kell választaniuk, aminek tudnak fantáziacímet adni. Ezek a címek lehetőség szerint tartalmazzanak olyan szavakat, amik előkerültek a feladatlapnál, új ismeretek a cigánysággal kapcsolatban. Miután egy-egy diák elmondta az ötletét, felfedik az eredeti címet és megbeszélik a tanárral és társaikkal az esetleges hasonlóságokat, különbségeket. | Egyéni munka | - | A tanár szerepe a koordinálás.  |

|  |
| --- |
| Kedves Diákok!A kiállítás alapján keressétek meg a válaszokat az alábbi kérdésekre: |
| 1. Hol található a cigányok őshazája?…………………………………………………………………..2. Milyen életmódot követtek a cigányok egészen a XX. század elejéig?…………………………………………………………………3. Mi a cigány zászló középpontjában álló tárgy és mit jelképez?………………………………………………………………… | 4. Soroljátok fel, hogy a cigányságot hány különböző nyelvi és törzsi elkülönülésbe lehet besorolni!………………………………………………………………………5. Sorolj fel tradicionális cigány foglalkozásokat!………………………………………………………………………6. Tudatos betelepítésük idején milyen névvel illették őket?……………………………………………………………………… |

|  |
| --- |
| Megoldókulcs |
| 1. Hol található a cigányok őshazája?India északnyugati részén lévő Pandzsábból származnak.2. Milyen életstílust követtek a cigányok egészen a XX. század elejéig?Félnomád életmód3. Mi a cigány zászló középpontjában álló tárgy és mit jelképez?Küllős kerék: vándorlás, változás | 4. Sorold fel, hogy a cigányságot milyen nyelvi és törzsi csoportokba lehet besorolni!Romungrók, Oláh, Beás cigányok5. Sorolj fel tradicionális cigány foglalkozásokat!Fémművesség, kosárfonás, sátorkészítés, kovácsmesterség, teknővájás6. Tudatos betelepítésük idején milyen névvel illették őket?„újmagyarok” |